EkBass/fiwiki-20250220-pages-articles huggingface dataset:
Tülay Schakir

Tülay Schakir (s. 1968) on suomalainen kuvataiteilija ja valosuunnittelija. Hän on tehnyt valosuunnittelua etenkin tanssiteoksiin ja arkkitehtuurikohteisiin. Hän sai valtionpalkinnon valosuunnittelustaan vuonna 2000Taiteen valtionpalkinto sirkustaiteilija Markku Karvolle , Opetusministeriö 3.11.2000, viitattu 11.12.2014. ja hänet valittiin vuoden 2001 nuoreksi taiteilijaksi. Hänen suunnittelemansa valaistus Vantaan Pyhän Laurin kappeliin palkittiin Vuoden 2011 valaistuskohteena.Tülay Schakir, Vuoden nuori taiteilija -sivusto, viitattu 11.12.2014. Schakir suoritti vuonna 1995 kuvataiteilijan tutkinnon Tampereen taiteen ja viestinnän oppilaitoksessa ja opiskeli 1992–1999 Teatterikorkeakoulun valo- ja äänisuunnittelun laitoksellä sekä vuonna 1999 Kunsthochschule fϋr Medien -oppilaitoksessa Kölnissä. Vuosina 2003–2006 hän oli jäsenenä kuvataiteen näyttöapurahalautakunnassa ja vuodesta 2004 Ympäristötaiteen säätiön hallituksessa. ==Julkisia teoksia== *2001: teos Aurinkolähteen peruskoululle Helsingin Vuosaareen *2004: Näkökulma yhdessä Tomi Perkon kanssa Tampereen ammattikorkeakoululleNäkökulma 2004, Tampereen taidemuseo, viitattu 12.12.2014. *2004: Lohjan paperitehtaan neuvottelutilan valaistus ja taideteos yhdessä Laura Melan kanssa *2006: Muuntamo No 149 eli ”Valopiä” valaistu lasi/teräspallo Kuopion kaupungintalon vieressä.Savon Sanomat 18.12.2013 *2007: Paikallisliikennekeskuksen bussikatosten kristallit, JyväskyläJulkiset taideteokset Jyväskylässä, Jyväskylän taidemuseo. Viitattu 11.12.2014. *2008: Parvekkeiden kuviolasit, Muotoilijankatu 6, HelsinkiSchakir Tülay, Aalto- yliopisto 23.01.2012, viitattu 12.12.2014. *2020: Värivuoto, valoteos Pasilan virastokeskuksen julkisivuissa Helsingissä. == Kuvia julkisista teoksista == Tiedosto:Tulay Schakir ja Tomi Perko Nakokulma 2004.JPG|Näkökulma, yhdessä Tomi Perkon kanssa, 2004, Tampere. Tiedosto:Tülay Schaki Muuntamo No 149 2006.JPG|Muuntamo No 149, 2006, Kuopio. Tiedosto:Tulay Schakir Paikallisliikennekeskuksen kristallit 2007.JPG|Paikallisliikennekeskuksen kristallit, 2007, Jyväskylä. Tiedosto:Tulay Schakir Ups and Downs 2017.JPG|Ups and Downs (valotaideteos), 2017, Vuores, Tampere. Tiedosto:Värivuoto-valoteos by Tülay Schakir 2020 Pasila.JPG|Värivuoto (valotaideteos), 2020, Helsinki. ==Lähteet== ==Aiheesta muualla== * Luokka:Suomalaiset kuvanveistäjät Luokka:Suomalaiset valosuunnittelijat Luokka:Vuoden nuori taiteilija -palkinnon saajat Luokka:Vuonna 1968 syntyneet Luokka:Elävät henkilöt
Rogueware

Rogueware on haittaohjelman luokka, joka huijaa tietokoneen käyttäjää uskomaan sen olevan tunnettu tai ei-haitallinen ohjelma (esimerkiksi virustentorjuntaohjelma). Huijauksen ideana on rahan tai esimerkiksi käyttäjän luottokorttitietojen varastaminen. Rogueware on normaalille tietokoneen käyttäjälle hankala poistaa ja se useimmiten aiheuttaa ongelmia tietokoneen normaalissa käytössä. == Valevirustorjuntaohjelmat == Roguewaren yleisin esiintymismuoto on valevirustorjuntaohjelmana. Nämä ohjelmat asentuvat käyttäjän tietokoneelle hänen tietämättään tai sivustoilta, jotka näyttävät luotettavilta. Asennuksen jälkeen ohjelma uskottelee käyttäjälleen löytävänsä paljon haittaohjelmia tietokoneelta painostaen ohjelman kokonaisversion ostoon saadakseen nämä poistettua. Tietokoneen käyttäjää yleensä häiriköidään jatkuvilla ilmoituksilla löydetyistä viruksista sekä hänen pääsynsä tiettyihin ohjelmiin voidaan estää kokonaan. Useimmat nykyaikaiset roguewaret estävätkin pääsyn mm. tehtävienhallintaan, Internet Exploreriin sekä muihin internet- selaimiin uskottelemalla käyttäjälle, että kyseiset ohjelmat ovat virustartunnan alaisina. == Roguewaren poistaminen == Useimmat roguewaret voidaan poistaa menemällä käyttöjärjestelmän vikasietotilaan ja suorittamalla virustarkistuksen luotettavalla virustentorjunnalla. Mikäli rogueware-ohjelma käynnistyy vikasietotilan yhteydessä, silloin kannattaa kokeilla vikasietotilan käynnistämistä komentorivillä ja kirjoittaa komentoriville explorer.exe, jolloin ainoastaan tietokoneen työpöydän ylläpitäjän eli Windows Explorerin tulisi käynnistyä. Luokka:Haittaohjelmat
Maarit Patama

Maarit Hannele Patama (s. 17. tammikuuta 1962 Toholampi) on aktiiviuransa päättänyt keskimatkojen juoksija. Hän edusti koko uransa ajan Kannuksen Uraa ja hänen valmentajinaan toimivat Saara Annola sekä Esa Jokikorpela. Kalevan kisoista Patama saavutti 800 metrin juoksussa pronssia ja 1 500 metrin juoksussa hopeaa vuonna 1986. Lisäksi hän voitti sisäratojen SM-kilpailuista pronssia 1 500 metrin juoksussa vuonna 1987. Virallisissa kilpailuissa hän ei ole esiintynyt vuoden 1989 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1962 syntyneet Luokka:Elävät henkilöt
Sari Mullola

Sari Johanna Mullola (s. 10. heinäkuuta 1965 Isokyrö) on aktiiviuransa päättänyt suomalainen aitajuoksija. Hän edusti koko uransa ajan Kyrön Voimaa ja hänen valmentajanaan toimi Erik Gustafsson. Kalevan kisoista Mullola saavutti pronssia 100 metrin aitajuoksussa vuonna 1986. Virallisissa kilpailuissa hän ei ole esiintynyt vuoden 1987 jälkeen. == Lähteet == Luokka:Suomalaiset pika-aitajuoksijat Luokka:Vuonna 1965 syntyneet Luokka:Elävät henkilöt
Katja Kärkinen

Katja Marjaana Kärkinen (nyk. Näsman) (s. 13. heinäkuuta 1968 Vaasa) on aktiiviuransa päättänyt suomalainen kilpakävelijä. Hän edusti koko uransa ajan Turun Weikkoja ja hänen valmentajanaan toimi Seppo Immonen. Ulkoratojen SM- kilpailuista hän saavutti pronssia 5 000 metrin kävelyssä vuonna 1986. Lisäksi hän oli mukana voittamassa kultaa 3 x 3 000 metrin kävelyviestistä vuonna 1987. Virallisissa kilpailuissa hän ei ole esiintynyt vuoden 1988 jälkeen. == Lähteet == Luokka:Suomalaiset kävelijät Luokka:Vuonna 1968 syntyneet Luokka:Elävät henkilöt
Berliinin ePrix 2015

Berliinin ePrix 2015 eli 2015 Berlin ePrix oli Formula E -sarjan kauden 2014–2015 kahdeksas osakilpailu. Kilpailu ajettiin 23. toukokuuta Berliininissä, Saksassa. Kilpailun sponsorina toimi saksalainen kuljetus- ja kuriiripalveluyhtiö DHL. == Aika-ajot == Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jarno Trulli ajoi paalupaikalle. == Kilpailu == Kilpailun voittoon ajoi Lucas di Grassi, mutta hänet hylättiin osakilpailun jälkeen, kun hänen etusiipensä paljastui sääntöjen vastaisesti muokatuksi. Kilpailun viralliseksi voittajaksi nousi Dragon Racingin Jérôme d’Ambrosio. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Nelson Piquet 103 2 Sébastien Buemi 101 3 Lucas di Grassi 93 4 Nicolas Prost 78 5 Jérôme d'Ambrosio 77 ;Valmistajien pisteet Sijoitus Valmistaja Pisteet 1 E.dams-Renault 179 2 Dragon Racing 116 3 Audi Sport ABT 115 4 NEXTEV TCR 107 5 Virgin Racing 98 * Huom!: Vain viiden parhaan sijoitukset sisällytetty. ==Lähteet== 2015 Luokka:Osakilpailut Formula E -kaudella 2014–2015
Kaarisilta (yhdistys)

Kaarisilta ry on Nastolan Villähteellä vuodesta 1987 toiminut, erityisesti kehitysvammaisille tarkoitettu taide- ja toimintakeskus. Se palkittiin vuonna 2014 Suomi-palkinnolla.Ministeri Viitanen jakoi yhdeksän Suomi-palkintoa ansioituneille taiteilijoille , Opetus- ja kulttuuriministeriö 4.12.2014. Kaarisilta järjestää musiikin ja kuvallisen ilmaisun ammatillista koulutusta sekä vammaisten valmentavaa koulutusta yhteistyössä Koulutuskeskus Salpauksen kanssa. Vuonna 2009 yhdistys avasi Helsingin Sanomatalossa Galleria Art Kaarisillan, joka pyrkii tekemään erityistukea tarvitsevia taiteilijoita tunnetuksi tasaveroisesti muiden taiteilijoiden rinnalla.Galleria Art Kaarisilta, viitattu 11.12.2014. Suomi-palkintoraati luonnehti yhdistystä näin: > Kaarisilta ry on tehnyt uranuurtava työtä erityistä tukea tarvitsevien > taiteilijoiden parissa tarjoamalla heille ammattiopetusta ja > taiteilijatiloja. Kaarisilta ry. on työssään asettanut toimintansa > lähtökohdaksi ammatillisen taiteellisen toiminnan. Tämä on ollut merkittävää > työtä erityistä tukea tarvitsevien taiteilijoiden aseman parantamiseksi. Kaarisillan kuvataideopettajana toimiva taidegraafikko Outi Kirves palkittiin vuonna 2014 Hämeen taidepalkinnolla muun muassa ansioistaan Kaarisillan taidetoiminnan kehittäjänä.He saivat Hämeen taidepalkinnot, Etelä-Suomen Sanomat 10.10.2014. Viitattu 12.12.2014. Kaarisillan taide- ja toimintakeskuksen tilat sijaitsevat entisessä Erstan kartanossa. Niihin kuuluu Carl Ludvig Engelin vuonna 1828 piirtämä Engel-makasiini. Se on yksi Päijät- Hämeen vanhimpia säilyneitä rakennuksia.Kulttuurinähtävyydet , Nastolan kunta. Viitattu 12.12.2014. ==Lähteet== ==Aiheesta muualla== *Kaarisilta ry:n sivusto *Art Kaarisilta -sivusto Luokka:Nastolan oppilaitokset Luokka:Suomalaiset kulttuurijärjestöt Luokka:Kehitysvammaisuus
Gruel

Gruel on tietokonemato, joka esiintyi ensimmäisen kerran vuonna 2003 Microsoft Windows -käyttöjärjestelmille. Se levittyi sähköpostin sekä tiedostonjaon kautta.32.Gruel@mm - Symantec Gruel tulee uhrilleen liitetiedostona uskotellen olevan viesti Microsoftilta tai Symantecilta. Viestissä lukee, että tietokoneen tietoturva on vanhentunut ja mahdollista päivitystä tarjotaan liitteessä. == Madon avaaminen == Kun madon eli Gruelin avaa, se näyttää väärennetyn Windowsin virheraportin (suomennettuna Microsoft Internet Explorer on havainnut virheen, ja tuote on suljettava). Tietokoneen käyttäjä ei voi liikuttaa virhesanoman ikkunaa tai sulkea sitä suoraan. Se sisältää kaksi painiketta, Lähetä virhe ja Lähetä ja sulje. Lähetä virhe painiketta painaessa mato näyttää "teknisiä tietoja" kuvitellusta virheraportista. Teknisten tietojen alapuolella on Takaisin ja Sulje painikkeet. Takaisin painiketta painaessa pääsee takaisin alkuperäiseen virheraporttiin, kun taas Sulje ei tee mitään. Kun käyttäjä painaa Lähetä ja sulje, mato asentaa itsensä kokonaisuudessaan käyttöjärjestelmään. Tässä vaiheessa Gruel poistaa Windows Explorerin, CD/DVD aseman, avaa useita Ohjauspaneeli-ikkunoita ja näyttää käyttäjälle valintaikkunan, jota ei voi sulkea, vaikkakin se sisältää vaihtoehdot Yritä uudelleen ja Peruuta. Valintaikkuna sisältää seuraavan viestin tietokoneen käyttäjälle: === Varsinainen tartunta === Yllä olevan tapahtuman jälkeen Gruel jumittaa käyttöjärjestelmän ja vaatii uhria suorittamaan uudelleenkäynnistyksen sammuttamalla tietokoneen ja käynnistämällä sen uudelleen. Tietokoneesta tulee täysin käyttökelvoton, sillä kaikki käyttöjärjestelmän tiedostonpäätteet ja rekisteriavaimet ovat uudelleenkäynnistyksen jälkeen koukussa Grueliin. Käytännössä tämä tarkoittaa sitä, että uhrin yrittäessä suorittaa minkä tahansa ohjelman, Gruel käynnistyy uudelleen kyseisen ohjelman sijaan. == Lähteet == Luokka:Tietokonemadot
Marjatta Viikilä

Hilda Marjatta Viikilä (s. 21. syyskuuta 1938 Leppävirta) on suomalainen runoilija. Hän aloitti mitallisilla ja aiheistoltaan kristillisillä runoilla. Siirryttyään vapaamittaiseen ilmaisuun, hänen runojensa aihemaailma laajeni. Uusimmissa runoissaan hän lähestyy jopa kokeellista ilmaisua. Viikilän vanhemmat olivat pienviljelijä Viljam Pitkänen ja Hilda Torvinen. Pohjoissavolaisen kaunokirjallisuuden bibliografia : Marjatta Viikilä Viikilän poika Jukka Viikilä on myös runoilija. == Teoksia == * Avoimella kämmenellä : runoja. Ristin Voitto, Tikkurila 1975 * Rakasta ehjäksi : kristillisiä runoja ; koonnut Marjatta Viikilä. Päivä, Hämeenlinna 1984 * Lähemmäksi tule : runoja. RV-kirjat, Vantaa 1985 * Häikäisevässä valossa : runoja. RV-kirjat, Vantaa 1991 * Keväästä ei hypätä syksyyn. Aika, Vantaa 1999 * Hurjaan tuuleen. Mäntykustannus, Ranua 2012 * Kuun kivinen kirjain. Väyläkirjat, 2016 *Hämäräsilmä. Väyläkirjat, 2018 == Lähteet == Luokka:Suomalaiset runoilijat Luokka:Vuonna 1938 syntyneet Luokka:Elävät henkilöt
Marja Rak

Marja Rak on suomalainen vaatesuunnittelija, joka tunnetaan Suomessa tuotantoaan harjoittavan Noolan-vaateyrityksen perustajana. Rak palkittiin Suomi-palkinnolla vuonna 2010.Suomi-palkinnon saaja Marja Rak: Suomalaisten pitäisi olla rohkeampia, Yle Uutiset 17.12.2010, viitattu 11.12.2014. Marja Rak ja hänen miehensä Jonas Rak perustivat Noolan Oy:n vuonna 2000 tavoitteenaan kehittää vaatetusbrändi, joka rakentuu hyvälle laadulle. Osa heidän tavoittelemaansa laatua on kestävä kehitys ja ekologisuus, mikä tarkoittaa muun muassa vaatteiden ajattomuutta ja kestävyyttä. Yritys on saanut tunnustuksena työstään vuoden 2010 Taito-palkinnon ja vuonna 2008 Taideteollisuuden laatumerkin.Ministeri Wallin jakoi vuoden 2010 Suomi- palkinnot , Opetus- ja kulttuuriministeriö 17.12.2010, viitattu 12.12.2014. Marja Rak tekee nykyään vaatteita oman nimen alla. == Lähteet == Luokka:Suomalaiset muotisuunnittelijat Luokka:Syntymävuosi puuttuu Luokka:Elävät henkilöt Luokka:Suomalaiset yrittäjät
Martti Rintanen

Martti Rintanen (15. tammikuuta 1917 Vaasa – 28. huhtikuuta 2000) oli sodassa palvelut suomalainen tykistöupseeri, joka 1970-luvulla toimi tykistön johtavissa viroissa. Rintanen kävi kadettikoulun 1938–1939 ja osallistui talvisotaan vänrikkinä. Välirauhan aikana hän oli patterin päällikkönä Petsamossa. Jatkosodassa Rintanen oli patterinpäällikkönä KTR 16:ssa, toimistopäällikkönä III. armeijakunnan esikunnassa sekä patteristoupseerina KTR 16:ssa. Sodan jälkeen hän oli patterinpäällikkönä Upseerikoulussa. Sotakorkeakoulun hän suoritti 1948–1950. 1950-luvulla hän palveli muun muassa KTR 4:ssä, Tampereen Itäisen sotilaspiirin esikunnassa, Taistelukoulun opettajana sekä patteriston komentajana Pohjan prikaatissa. Sotakorkeakoulussa hän opetti 1959–1964. Satakunnan tykistörykmentin komentajana sekä Tykistökoulun johtajana Rintanen oli 1964–1974. Tykistön tarkastajana hän toimi uransa päätteeksi 1974–1976. ==Lähteet== * http://www.samlarforum.nu/viewtopic.php?f=22&t;=11562 Luokka:Suomalaiset everstit Luokka:Vuonna 1917 syntyneet Luokka:Vuonna 2000 kuolleet
Jerofei Arena

Jerofei Arena on Venäjän Kauko-Idässä Habarovskin kaupungissa sijaitseva jääpallohalli. Lokakuussa 2013 käyttöön otettu halli on Venäjän pääsarjassa pelaavan SKA-Neftjanikin kotiareena. Jerofei Arena toimii vuoden 2015 jääpallon MM-kisojen päänäyttämönä. ==Lähteet== *Jerofei Arena Luokka:Venäjän jääpallohallit Luokka:Habarovsk
Aarne Pönkänen

Aarne Alfred Pönkänen (14. kesäkuuta 1912 Sortavala – 4. kesäkuuta 1988 Helsinki)Aarne Pönkäsen kuolinilmoitus (maksullinen artikkeli) Helsingin Sanomat 19.6.1988, HS Aikakone. Viitattu 25.3.2018. oli sodassa palvelut suomalainen tykistön eversti, joka oli laatimassa 1950-luvulla Puolustusvoimien ja erityisesti tykistön ohjesääntöjä ja käsikirjoja. Myöhemmin hän päätoimitti useita maanpuolustusaiheisia lehtiä.. Viitattu 13.6.2024. Pönkänen kävi kadettikoulun 1933–1936 ja toimi ennen sotaa nuorempana upseerina KTR 2:ssa. Talvisodassa hän palveli KTR 1:ssä patterin päällikkönä ja patteristoupseerina. Jatkosodan aikana hän toimi patteristonkomentajana Kranaatinheitinpatteristo 1:ssä ja KTR 1:ssä sekä tykistöryhmän komentajana ja Maaselän ryhmän tykistökomentajana. Sodan jälkeen hän kävi Sotakorkeakoulun 1945–1946 (ye-upseeri 1948) ja jäi kouluun opettamaan tykistötaktiikkaa 1946–1953. Pääesikunnan ohjesääntöosaston päällikkönä Pönkänen toimi 1954–1957. Operatiivisen osaston päällikkönä hän palveli 1957–1958. Sotilasuransa päätteeksi Pönkänen johti Tykistökoulua 1958–1960. Sotilasuransa jälkeen Pönkänen toimi useiden maanpuolustusaiheisten lehtien päätoimittajana. Hän toimi Sotilasaikakauslehden päätoimittajana 1959–1962, Peitsen päätoimittajana 1962–1965 ja Suomalaisen päätoimittajana 1966–1971 sekä Maanpuolustuslehden kustannus oy:n toimitusjohtajana ja hallituksen johtajana 1960–1971. Ylennykset: vänrikki 1936, luutnantti 1938, kapteeni 1941, majuri 1943, everstiluutnantti 1953, eversti 1957. ==Lähteet== Luokka:Suomalaiset everstit Luokka:Suomalaiset päätoimittajat Luokka:Vuonna 1912 syntyneet Luokka:Vuonna 1988 kuolleet
Reino Reunanen

Reino Lauri Sakari Reunanen (10. elokuuta 1902 Hämeenlinna – 11. lokakuuta 1978) oli sodassa palvelut suomalainen jalkaväen upseeri. Reunasen vanhemmat olivat toimitusjohtaja Kaarle Reunanen sekä Lyydia Alli. Reunanen kävi kadettikoulun 1927–1928 ja palveli ennen sotaa mm. Reserviupseerikoulun komppanianpäällikkönä. Hän ehti myös käydä Sotakorkeakoulua ennen talvisodan syttymistä (ye-upseeri 1942). Talvisodassa hän palveli mm. toimistopäällikkönä 5. divisioonassa sekä V. armeijakunnan esikunnassa. Jatkosodan aikana hän komensi pataljoonaa JR 53:ssa sekä JR 14:ssä, toimi Sissipataljoona 3:n komentajana sekä toimi Ryhmä J:n sekä 15. divisioonan esikuntapäällikkönä. Sodan jälkeen Reunanen toimi Satakunnan sotilasläänin esikuntapäällikkönä 1945–1949. Pääesikunnan aluejärjestelytoimiston päällikkönä hän oli 1949–1952 sekä järjestelyosaston päällikkönä 1952–1954. Porin prikaatin komentajana Reunanen oli 1954–1955. Reserviupseerikoulun johtajana Reunanen palveli 1955–1957. ==Lähteet== * https://runeberg.org/kuka/1954/0703.html Luokka:Suomalaiset everstit Luokka:Vuonna 1902 syntyneet Luokka:Vuonna 1978 kuolleet
Kalle Karttunen

Kalle Fredrik Karttunen (29. kesäkuuta 1915 Karttula – 3. maaliskuuta 1997)Kuka kukin on 1978, s. 359–360 Runeberg.org.Kalle Karttusen kuolinilmoitus (maksullinen artikkeli) Helsingin Sanomat 28.3.1997, HS Aikakone. Viitattu 15.6.2018. oli sodassa palvelut suomalainen jalkaväen upseeri. Karttunen valmistui kadettikoulusta 1939 ennen sotaa ja toimi talvisodassa komppanianpäällikkönä JR 11:ssä. Välirauhan aikaan hän oli komppanianpäällikkönä 4. prikaatissa. Jatkosodassa hän palveli JR 4:ssä monissa tehtävissä: tiedustelu- ja yleisesikuntaupseerina sekä pataljoonan komentajan sijaisena. Varsinaisen pataljoonan komentajuuden Karttunen sai JR 45:stä 1943–1944. Sodan jälkeen hän toimi koulutusupseerina JR 9:ssä sekä toimistoupserina pääesikunnassa 1945 ja 1947–1948. Sotakorkeakoulusta hän valmistui 1947 (ye-upseeri 1948). 2. divisioonan esikunnan koulutustoimiston päällikkönä hän toimi 1949–1953 ja operatiivisessa toimistossa 1953–1954. 3. prikaatin pataljoonan komentajana hän oli 1954–1955. Pääesikunnan jalkaväkitoimiston päällikkönä Karttunen oli 1955–1958. Kymen jääkäripataljoonan komentajana hän oli 1958–1961. Pohjois-Savon prikaatia Karttunen komensi 1961–1967. Lounais-Suomen sotilasläänin esikuntapäälliköksi hänet sijoitettiin 1967–1968. Etelä- ja Länsi-Uudenmaan sotilaspiirin päällikkönä hän palveli 1968–1975. Ylennykset: vänrikki 1939, luutnantti 1940, kapteeni 1941, majuri 1944, everstiluutnantti 1955, eversti 1961. ==Lähteet== Luokka:Suomalaiset everstit Luokka:Vuonna 1915 syntyneet Luokka:Vuonna 1997 kuolleet
Sepahan FC

Sepahan Football Club (persiaksi باشگاه فوتبال سپاهان) on jalkapalloseura Esfahanista, Iranista.Sepahan to the four in Iran FIFA.com ==Tunnettuja valmentajia== * Zlatko Kranjčar (2011–2014) ==Lähteet== ==Aiheesta muualla== * Virallinen sivu Luokka:Iranilaiset jalkapalloseurat Luokka:Vuonna 1953 perustetut urheiluseurat Luokka:Esfahan (provinssi)
Selma (elokuva)

Selma on vuonna 2014 ensi-iltansa saanut Ava DuVernayn ohjaama historiallinen draamaelokuva. Elokuvan pääosissa ovat David Oyelowo, Tom Wilkinson, Common ja Carmen Ejogo. Elokuva kertoo vuoden 1965 Selma–Montgomery-marsseista. == Näyttelijät == == Vastaanotto == === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Oscar Paras elokuva Oscar Paras kappale John Legend ja Common Golden Globe Paras draamaelokuva Golden Globe Paras ohjaus Ava Duvernay Golden Globe Paras miespääosa draamaelokuvassa David Oyelowo Golden Globe Paras kappale John Legend Independent Spirit Awards Paras elokuva Dede Gardner, Jeremy Kleiner, Christian Colson ja Oprah Winfrey Independent Spirit Awards Paras ohjaus Ava DuVernay Independent Spirit Awards Paras miespääosa David Oyelowo Independent Spirit Awards Paras naissivuosa Carmen Ejogo Independent Spirit Awards Paras kuvaus Bradford Young == Lähteet == == Aiheesta muualla == * Virallinen sivusto * Luokka:Vuoden 2014 yhdysvaltalaiset elokuvat Luokka:Yhdysvaltalaiset historialliset draamaelokuvat Luokka:Yhteiskunnalliset elokuvat Luokka:Yhdysvaltalaiset elämäkertaelokuvat Luokka:Elokuvat rasismista Luokka:Parhaan laulun Oscar-palkinnon saaneet elokuvat
Ava DuVernay

Ava DuVernay (s. 24. elokuuta 1972 Los Angeles, Kalifornia, Yhdysvallat) on yhdysvaltalainen elokuvantekijä. Hän on ohjannut elokuvat This Is the Life (2008), I Will Follow (2010) ja Middle of Nowhere (2012). Vuonna 2014 hänestä tuli ensimmäinen afroamerikkalainen naisohjaaja, joka on saanut parhaan ohjauksen Golden Globe -ehdokkuuden elokuvallaan Selma. Hän oli ehdolla parhaan dokumentin Oscar-palkintoon vuonna 2017 elokuvallaan 13. lisäys. Yhdysvaltalainen aikakauslehti Time listasi hänet Venus Williamsin kirjoituksella vuonna 2017 maailman sadan vaikutusvaltaisimman ihmisen joukkoon (Time 100 -lista, luokkaan taiteilijat). Talousjulkaisu Fortune valitsi hänet vuoden 2017 maailman parhaiden johtajien (World’s Greatest Leaders) joukkoon sijalle 6/50. DuVernaylla oli tuolloin ohjattavanaan 100 miljoonan dollarin budjetilla tehtävä Disney-elokuva. Hänellä oli yli 600 000 seuraajaa Twitterissä. == Lähteet == == Aiheesta muualla == *Virallinen sivusto * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Afroamerikkalaiset Luokka:Vuonna 1972 syntyneet Luokka:Elävät henkilöt
Cake (elokuva)

Cake on vuonna 2014 ensi-iltansa saanut Daniel Barnzin ohjaama draamaelokuva. Sen pääosissa ovat Jennifer Aniston, Adriana Barraza, Felicity Huffman, William H. Macy, Anna Kendrick ja Sam Worthington. Aniston näyttelee Claire Simmonsia, joka kärsii kroonisista kivuista ja tutustuu tukiryhmänsä jäsenen leskeen. == Näyttelijät == == Vastaanotto == Rotten Tomatoes -sivuston mukaan 11 arvostelun perusteella laskettuna kriitikoiden arvosteluista 45 prosenttia oli positiivisia. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Golden Globe Paras naispääosa draamaelokuvassa Jennifer Aniston Screen Actors Guild Awards Paras naispääosa Jennifer Aniston == Lähteet == == Aiheesta muualla == * Luokka:Vuoden 2014 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat itsemurhasta Luokka:Elokuvat terveydenhoidosta
Mango (eläin)

Mango (Crossarchus obscurus) on mangustien heimoon kuuluva nisäkäslaji ja kaukaista sukua kissapedoille ja kärpille. Mangon elinaluetta ovat Länsi- Afrikan metsäseudut Norsunluurannikolla, Ghanassa, Guineassa, Liberiassa ja Sierra Leonessa. Mangon paino on keskimäärin kilon ja pituus 30 cm. Mango elää laumoissa, joissa on 10–20 eläintä. Niiden ravintoa ovat pienet jyrsijät, hyönteiset ja toisinaan marjat. Nisäkäsnimistötoimikunta ehdotti vuonna 2008 mangolle uutta suomenkielistä nimeä kusimanse, joka on englannin, saksan ja hollannin kielessä käytetty nimi. Suomen kielen lautakunta piti kusimansea tyyliltään häiritsevän poikkeavana ja lausunnossaan suositti, että nisäkäsnimistötoimikunta tarkastelee aineistoaan uudelleen ja ottaa huomioon mm. ehdotettujen muutosten vaikutuksen suomen kielen puhujien kokemuspiiriin ja yhteiskuntaan.Suomen kielen lautakunnan kannanotto toimikunnan ehdotuksiin. Kotimaisten kielten tutkimuskeskus 27.10.2008. Vapauttava 5708/SL/15. Julkisen sanan neuvoston päätös kanteluun Helsingin Sanomien pakinanomaisesta tekstistä ”Kusimanse hämmentää Tampereella”. == Lähteet == Luokka:Mangustit
Cheese

Cheese on belgialaisen laulaja-lauluntekijä Stromaen vuonna 2010 julkaistu studioalbumi. Albumi sisältää ”Alors on danse” -kappaleen, joka menestyi hyvin maailmalla. == Kappaleet == # # # # # # # # # # # == Arviot == * The Guardian: The Guardian == Lähteet == Luokka:Vuoden 2010 esikoisalbumit Luokka:Belgialaiset albumit Luokka:Elektronisen musiikin albumit
FS Amazone (S639)

Amazone (runkonumero S639) oli Ranskan laivaston Aréthuse-luokan sukellusvene. == Valmistus == Alus tilattiin Cherbourgin laivastontelakalta, missä köli laskettiin lokakuussa 1955. Se laskettiin vesille 3. huhtikuuta 1958 ja otettiin palvelukseen 1. heinäkuuta 1959.netmarine.net == Palvelus == Palvelukseen otettaessa alus sijoitettiin Brestiin ja se oli Algerian sotatoimien ajan 1959-1963 Mers el Kebiriin sijoitetussa Ranskan Atlantin laivaston 1. sukellusvenelaivueessa (). Se siirrettiin 1963 Touloniin. Alus poistettiin palveluksesta 2. kesäkuuta 1980. Duquesne upotti aluksen hylyn 9. elokuuta 1989 Malafon-ohjuksella. == Lähteet == * === Viitteet === Luokka:Aréthuse-luokan sukellusveneet
Jai Courtney

Jai Courtney (s. 15. maaliskuuta 1986 Sydney, Australia) on australialainen näyttelijä, joka on esiintynyt muun muassa elokuvissa A Good Day to Die Hard (2013) ja Divergent – Outolintu (2014). == Filmografia == === Elokuva === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2009 Stone Bros. Stone Bros. Eric 2012 Jack Reacher: Tappajan jäljillä Jack Reacher Charlie 2013 A Good Day to Die Hard A Good Day to Die Hard Jack McClane 2014 Divergent – Outolintu Divergent Eric 2014 I, Frankenstein I, Frankenstein Gideon 2014 Felony Felony Jim Melic 2014 Murtumaton Unbroken Hugh ”Cup” Cuppernell 2014 Kaivonkatsoja The Water Diviner Lt. Col. Cecil Hilton 2015 Terminator: Genisys Terminator Genisys Kyle Reese 2015 Man Down Man Down Devin Roberts 2015 Outolintu-sarja: Kapinallinen The Divergent Series: Insurgent Eric 2016 Suicide Squad Suicide Squad George ”Digger” Harkness / Kapteeni Bumerangi 2019 Alita: Battle Angel Alita: Battle Angel Jashugan 2021 The Suicide Squad: Suicide Mission The Suicide Squad George ”Digger” Harkness / Kapteeni Bumerangi === Televisio === Televisio Televisio Televisio Televisio Vuosi Suomenkielinen nimi Alkuperäinen nimi Rooli 2008 Ensiapuosasto All Saints Harry Avent 2008–2009 Raftersien perheonnea Packed to the Rafters Damian 2010 Spartacus: Blood and Sand Spartacus: Blood and Sand Varro == Lähteet == == Aiheesta muualla == * * Luokka:Australialaiset näyttelijät Luokka:Vuonna 1986 syntyneet Luokka:Elävät henkilöt
Maps to the Stars

Maps to the Stars on vuonna 2014 ensi-iltansa saanut David Cronenbergn ohjaama draamaelokuva. Sen pääosissa ovat Julianne Moore, Mia Wasikowska, John Cusack, Robert Pattinson, Olivia Williams, Sarah Gadon ja Evan Bird. Elokuva sai ensi- iltansa Cannesin elokuvajuhlilla vuonna 2014, jossa Julianne Moore palkittiin parhaan naisnäyttelijän palkinnolla. Moore sai Havana Segrandin roolistaan myös parhaan naispääosan Golden Globe -ehdokkuuden. == Näyttelijät == == Vastaanotto == Episodi Jussi Huhtala Film-O-Holic Tuomas Lieskivi Filmitähti Ursula Borg Helsingin Sanomat Pertti Avola Iltalehti Tuomas Riskala Ilta-Sanomat Tarmo Poussu Ilta-Sanomien Tarmo Poussu antoi elokuvalle neljä tähteä viidestä ja kirjoittaa arvostelussaan: ”Maps to the Stars lienee synkin ja raadollisin koskaan tehty elokuva elämästä Hollywoodin koreiden kulissien takana. Sitä voisi luonnehtia murhaavaksi satiiriksi, mutta David Cronenbergin jäätävä kerronta saa naurun takertumaan katsojan kurkkuun.” == Lähteet == == Aiheesta muualla == * Luokka:Vuoden 2014 yhdysvaltalaiset elokuvat Luokka:Vuoden 2014 kanadalaiset elokuvat Luokka:Yhdysvaltalaiset draamaelokuvat Luokka:David Cronenbergin ohjaamat elokuvat
Revähdys

thumb|Revähtäneestä reiden takaosan lihaksesta seurannut mustelma. Vaakasuuntaiset viirut ovat tulleet siteestä. Revähdys on äkillisen ja voimakkaan venytyksen aiheuttama vaurio nivelsiteessä tai lihaksessa. Revähdyksessä lihassäikeitä menee poikki toisin kuin lievemmässä venähdyksessä. Lihas voi revetä sen rungon alueelta tai kiinnittymiskohdasta. Vamma-alueen alapuolelle nousee yleensä mustelma, ja alue turpoaa. Alue on kosketteluarka, ja sen liikuttelu tekee kipeää. Kipu ja liikerajoitus on kovempi kuin venähdyksessä. Toipumisaika on noin kahdesta kuuteen viikkoa, ja katkenneiden lihassäikeiden tilalle tulee ensisijaisesti sidekudosta. Revähdyksen ensiapuna on kylmähoito. Kivun lievennettyä revähtänyttä lihasta on hyvä venyttää ja liikutella kevyesti. Se estää arpikudoksen syntymistä ja myös uusia revähdyksiä. Akuutissa vaiheessa (noin 2–7 vrk) lämpö ja liikuttelu vilkastuttavat lihaksen aineenvaihduntaa ja edesauttavat paranemista. Lihasta voi kuntouttaa esimerkiksi fysioterapialla. Revähdys on yleinen urheiluvamma. Revähdyksiä voi ehkäistä kunnollisella lämmittelyllä ennen liikuntasuoritusta. ==Katso myös== * Nyrjähdys ==Lähteet== Luokka:Traumat
Veronica Roth

Veronica Roth (s. 19. elokuuta 1988 New York, Yhdysvallat) on yhdysvaltalainen nuortenkirjailija. Roth on tunnettu Outolintu-kirjasarjastaan, joka on nuorten dystopiatrilogia. Kirjoissa tulevaisuuden yhteiskunnassa ihmiset jaetaan kykyjensä ja ominaisuuksiensa mukaan viiteen erilaiseen ryhmään nimeltään Vaatimattomat, Sopuisat, Rehdit, Uskaliaat ja Terävät. Outolintu-trilogiasta on tehty myös elokuvasarja, johon kuuluvat elokuvat Divergent – Outolintu (2014), Outolintu-sarja: Kapinallinen (2015) ja Outolintu-sarja: Uskollinen (2016). Elokuvasarjasta oli tarkoitus tulla neliosainen, sillä kirjasarjan viimeinen osa jaettiin kahdeksi elokuvaksi, mutta elokuvien huonon menestyksen takia neljättä ei lopulta tehty lainkaan. == Suomennetut teokset == * Outolintu-trilogia ** ** ** * Outolintuun liittyvät teokset ** * Viillot- duologia ** ** == Muut teokset == * The End and Other Beginnings. Katherine Tegen Books, 2019. ISBN 978-006-2-79652-3 * Chosen Ones. John Joseph Adams/Houghton Mifflin Harcourt, 2020. ISBN 978-035-8-16408-1 == Lähteet == == Aiheesta muualla == * Virallinen sivusto Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset fantasiakirjailijat Luokka:Vuonna 1988 syntyneet Luokka:Elävät henkilöt
Anisophylleaceae

Anisophylleaceae on koppisiemenisten Cucurbitales-lahkoon kuuluva pieni kasviheimo. == Tuntomerkit == Heimon kasvit ovat melko huomiota herättämättömiä puita tai pensaita, joihin kerääntyy alumiinia. Lehdet ovat ehytlaitaisia, usein melko nahkeita ja enemmän tai vähemmän vinotyvisiä, harvoin korvakkeellisia. Kukinto on haarainen, terttumainen tai tähkämäinen ja siinä on pieniä kukkia. Terälehdet ovat tavallisesti liuskaisia ja enemmän tai vähemmän hederyhmiä ympäröiviä. Hetiö on obdiplostemoninen, so. heteet sijaitsevat kahdessa kiehkurassa ja ulkokiehkuran heteet ovat kohdakkain terälehtien kanssa. Kukassa on erillisistä liuskoista koostuva mesiäinen. Sikiäin on kehänalainen, luotti laajentunut tai pistemäinen. Siemenaiheet ovat usein yksikalvoisia. Hedelmä on yksisiemeninen ja verhiöllinen.Stevens 2001–, Viittaus 12.12.2014. == Levinneisyys == Heimo on pantrooppinen eli esiintyy kaikilla tropiikin alueilla.http://www.mobot.org/mobot/research/apweb/maps/anisophylleaceaemap.gif == Luokittelu == Anisophylleaceae on aikaisemmin viety mangrovepuukasveihin (Rhizophoraceae, nykyään lahkossa Malpighiales) tai niiden yhteyteen, joista ne kuitenkin poikkeavat monessa suhteessa. Heimossa on neljä sukua ja 34 lajia, ja suvut jakautuvat kahteen kladiin eli evoluutiopuun haaraan, joiden synty sijoittunee ajassa noin 85 miljoonan vuoden taakse: * 1. Ensimmäisessä kladissa on vain yksi laji: Combretocarpus rotundus, joka kasvaa Malakan niemimaalla, Jaavalla ja Borneossa. Sen kukissa on suomumainen karvoitus. Lehtilapa on sulkasuoninen. Kukat ovat kaksineuvoisia ja kolmelukuisia, harvoin neljälukuisia. Hedelmässä on kolme tai harvemmin neljä siipeä. * 2. Anisophylleae Bentham & Hooker. Toisen kladin muodostaa tribus, jonka runsaslajisin suku on Anisophyllea 30 lajillaan. Kaikkiaan sukuja on kolme ja lajeja 33, joten kolme sukua on yksilajisia. Tribus kasvaa kaikkialla tropiikissa lukuun ottamatta Malaijien saariston itäosia ja Tyynenmeren aluetta. Edellä mainitussa Anisophyllea-suvussa lehdet ovat keskenään erikokoisia, sijaitsevat ilmeisesti kahdessa rivissä ja ovat vinotyvisiä. Kukat ovat tribuksen kasveilla pääasiassa yksineuvoisia ja nelilukuisia; yksineuvoiset kukat sijaitsevat yksikotisesti. Mesiäisliuskoja on myös heteiden väleissä. Hedelmä on luumarja, toisinaan monisiemeninen. Suvut:http://data.kew.org/cgi-bin/vpfg1992/genlist.pl?ANISOPHYLLEACEAE * Anisophyllea R.Br. ex Sabine (Anisophyllum G.Don, Tetracarpaea Benth.) * Combretocarpus Hook.f. * Poga Pierre * Polygonanthus Ducke == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Ansiophyllea, kuvia: http://kambatikpark.blogspot.fi/2013/07/plant-for-bodily-welfare-and- vigour.html * Combretocarpus, kuva: http://www.fobi.web.id/key/Kalimantan+Barat?g2_itemId=24828 Luokka:Cucurbitales Luokka:Kasviheimot
Roland Carey

Roland Carey (Henri Louis Roland Carey, 20. helmikuuta 1933 Lausanne – 17. toukokuuta 2019 Saint-Saphorin) oli sveitsiläissyntyinen elokuvanäyttelijä. Sveitsin ja Ranskan kansalaisuudet omaava Carey syntyi irlantilais- ranskalaiseen perheeseen. Hän opiskeli Pariisin konservatoriossa ja työskenteli näyttelijänä Pariisin teattereissa. Vuodesta 1951 lähtien hän esitti sivuosia ranskalaisissa elokuvissa ja toimi vuonna 1956 Burt Lancasterin sijaisnäyttelijänä elokuvassa Trapetsi (Trapeze). 1950-luvun lopussa Carey kokeili onneaan Hollywoodissa, mutta palasi pian Eurooppaan, jossa hän sai pääosan italialaisessa Riccardo Fredan elokuvassa I giganti della Tessaglia (1960). Sen jälkeen Carey näytteli italialaisissa peplumfilmeissä, esiintyi muutamissa toimintaelokuvissa taiteilijanimellä Rod Carter sekä työskenteli paljon ääninäyttelijänä. 1980-luvun alussa hänet nähtiin myös pornoelokuvissa. Sveitsissä ja Firenzen lähellä asuvan näyttelijän ura jatkui 2000-luvun alkuun saakka. ==Lähteet== ==Elokuvia== * I giganti della Tessaglia, 1960 * Brenno, il nemico di Roma, 1963 ==Aiheesta muualla== * Luokka:Sveitsiläiset näyttelijät Luokka:Ranskalaiset näyttelijät Luokka:Vuonna 1933 syntyneet Luokka:Vuonna 2019 kuolleet
Raskasta joulua

Raskasta joulua on tuottaja ja kitaristi Erkka Korhosen vuonna 2004 perustama musiikkiprojekti, joka esittää joululauluja raskaammin sovitettuina versioina. Solisteinaan projektilla on tunnettuja suomalaisia metalli- ja rocklaulajia kuten Marco Hietala, Tony Kakko, Ari Koivunen, Tommi Salmela, Ville Tuomi, Kimmo Blom, Antti Railio, JP Leppäluoto, Pasi Rantanen, Antony Parviainen ja Jarkko Ahola. Trans-Siberian Orchestralta vaikutteita saaneen projektin ensimmäinen albumi Raskasta joulua ilmestyi vuonna 2004 T2 Productionsin julkaisemana. Joulukuussa 2005 projekti teki kolmen konsertin kiertueen, jonka herättämän kiinnostuksen myötä se sai levytyssopimuksen Warnerin kanssa. Jatkoalbumi Raskaampaa joulua ilmestyi vuonna 2006. Kiertueesta on sittemmin muodostunut jokavuotinen perinne, ja vuonna 2014 se järjestettiin kymmenennen kerran. Spinefarmin julkaisema vuoden 2013 Raskasta joulua -albumi on saavuttanut myynnillään platinalevyrajan. ja on näin projektin menestynein levy. Täten vuosi 2013 oli projektille merkittävää nousun aikaa kohti suurempaa maan kattavaa suosiota. Samasta vuodesta alkaen Raskasta joulua on tehnyt yhteistyötä Kauneimmat joululaulut -tapahtuman kanssa. Vuonna 2014 julkaistiin kaksi uutta albumia, Ragnarok Juletide ja Raskasta joulua 2, joista edellinen on englanninkielinen. Vuonna 2015 julkaistiin Tulkoon joulu – akustisesti, joka oli nimensä mukaisesti akustinen levy. Raskasta joulua -yhtyeessä soittavat Korhosen lisäksi kosketinsoittaja Vili Ollila (2005–), basisti Erkki Silvennoinen (2006–), rumpali Mirka Rantanen (2008–) ja kitaristi Tuomas Wäinölä (2008–). Projekti sai vuonna 2018 ”kesäversion”, kun Raskasta iskelmää solisteinaan Kakko, Leppäluoto ja Railio esiintyi 29. kesäkuuta Iskelmä-festivaalilla. Samana päivänä julkaistiin single Kakon tulkitsemasta Freemanin ”Ajetaan tandemilla” -kappaleesta. 14\. kesäkuuta 2019 julkaistiin Raskasta iskelmää -albumi, jolla solisteina ovat Blom, Kakko, Hietala, Leppäluoto, Parviainen, Railio, Salmela ja Tuomi. Kesällä 2019 Raskasta iskelmää esiintyi Iskelmä-festivaalin lisäksi IskelmäKesä- kaupunkifestivaalikiertueella ja muilla festivaaleilla. Suomipop-festivaalilla kokoonpano esiintyi nimellä Raskasta suomipoppia. Raskasta Joulua julkaisi 18. marraskuuta 2022 kahdeksannen albuminsa Viides Adventti. Albumi ja sen kappale "Kehtolaulu" on omistettu yhtyeen edesmenneelle jäsenelle Kimmo Blomille. ==Albumit== * Raskasta joulua (T2 Productions, 2004) * Raskaampaa joulua (Warner, 2006) * Raskasta joulua (Spinefarm, 2013) * Ragnarok Juletide (Spinefarm, 2014) * Raskasta joulua 2 (Spinefarm, 2014) * Tulkoon joulu – akustisesti (Spinefarm, 2015) * Raskasta joulua IV (Spinefarm, 2017) * Viides adventti (Gramophone Records, 2022) Raskasta iskelmää * Raskasta iskelmää (Tale Music, 2019) ==Lähteet== ==Aiheesta muualla== * Raskasta joulua -sivusto * Raskasta joulua Spinefarmin sivustolla Luokka:Joulumusiikki Suomessa Luokka:Suomalaiset metalliyhtyeet
Spalding

Spalding on yhdysvaltalainen, vuonna 1876 perustettu urheiluvälinevalmistaja. Chicagossa perustetun yhtiön päämaja sijaitsee nykyään Bowling Greenissä, Kentuckyssä. Spalding tekee välineitä ja varusteita useisiin eri lajeihin, erityisesti koripalloon. Yhtiö on ollut NBA:n virallinen pelipallovalmistaja vuodesta 1983 lähtien. Muissakin lajeissa Spalding on erikoistunut erityisesti pallojen valmistamiseen. Luokka:Berkshire Hathaway Luokka:Yhdysvaltalaiset urheiluvälinevalmistajat Luokka:Urheiluvälinemerkit
Valvontalautakunta

Valvontalautakunta tarkoittaa seuraavia asioita: * Suomen Antidopingtoimikuntaan kuuluva riippumaton elin * Suomen Asianajajaliiton yhteydessä toimiva riippumaton valvontayksikkö.
Matti Suur-Hamari

Matti Lauri Antero Suur-Hamari (s. 31. toukokuuta 1986 Rovaniemi) on suomalainen vammaisluokissa kilpaillut lumilautailija. Hän kilpaili lumilautakrossissa. Hän voitti lajin Suomen mestaruuden kaudella 2017 ollen ensimmäinen paralautailija, joka on voittanut SM-kisoissa. Häntä valmensi marraskuussa 2019 kuollut Mikko Wendelin. Suur-Hamari aloitti lumilautailun vuonna 1999. Hän joutui elokuussa 2009 moottoripyöräonnettomuuteen, jonka seurauksena hänen vasen jalkansa amputoitiin polvesta alaspäin. Suur-Hamari debytoi maailmancupissa kaudella 2013–2014 saavuttaen yhden voiton La Molinassa ja ollen kaudella maailmancupin kokonaispisteissä kolmas. Sotšin paralympialaisissa 2014 Suur-Hamari oli lumilautakrossin 11. Vuonna 2015 hän voitti paracrossin MM-kultaa. Vuonna 2016 hän voitti X Games -kultaa ja maailmancupin. Vuonna 2017 hän uusi paracrossin MM-kultansa Big Whitessa Kanadassa. Hän voitti samoissa kisoissa maailmanmestaruuden myös banked slalomissa. Suur-Hamari voitti paracrossin paralympiakultaa ja saavutti banked slalomissa pronssia Pyeongchangin paralympialaisissa 2018. Hän voitti paracrossissa jälleen paralympiakultaa ja saavutti banked slalomissa hopeaa Pekingin paralympialaisissa 2022. Vuonna 2014 Suur-Hamari oli ehdolla Suomen Urheilugaalan Vuoden läpimurto -palkinnon saajaksi. Suur-Hamarille myönnettiin itsenäisyyspäivänä 2018 Suomen Leijonan ritarikunnan I luokan ritarimerkki solkineen. Suur-Hamari ilmoitti kilpauransa päättymisestä kesäkuussa 2022. == Lähteet == == Aiheesta muualla == * Luokka:Suomalaiset paralympiavoittajat Luokka:Suomalaiset lumilautailijat Luokka:Suomalaiset vammaisurheilijat Luokka:Amputoidut urheilijat Luokka:Vuonna 1986 syntyneet Luokka:Elävät henkilöt
Jacques (Monaco)

Baux'n markiisi Jacques Honoré Rainier Grimaldi (s. 10. joulukuuta 2014 Monaco) on Monacon perintöprinssi ja ruhtinas Albert II:n ja ruhtinatar Charlenen toinen lapsi. Jacques syntyi 10. joulukuuta 2014 kello 18.06 (Suomen aikaa), kaksi minuuttia myöhemmin kuin hänen siskonsa Gabriella, mutta Jacques on perimysjärjestyksessä ensimmäinen, sillä Monacon laki suosii poikavauvoja. Jacques sai heti synnyttyään arvonimen Marquis de Baux (). Hän sai kolmannen nimensä Rainier isoisänsä Rainier III:n, entisen Baux'n markiisin ja ruhtinaan mukaan. == Lähteet == * http://www.hs.fi/ulkomaat/a1418189718563 Luokka:Kruununperijät Luokka:Monacon kuninkaalliset Luokka:Vuonna 2014 syntyneet Luokka:Elävät henkilöt
Punta del Esten katurata

Punta del Este Street Circuit tai Punta del Esten katurata on katuradan tyyppinen rata Punta del Estessä Uruguayssa. Rata sijoittuu Punta del Esten satamaan. Tämän vuoksi se on saanutkin lempinimen Etelä-Amerikan Monte Carlo. Radalla on ajettu TC2000 -sarjaa. Rata uudistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa ePrix 13. joulukuuta 2014. Radan ensimmäinen šikaani uudistettiin vuodeksi 2015 vasen- oikeaksi turvallisuuden vuoksi, edellisellä kaudella varikonulostulo tuli suoraan ajolinjalle. == Voittajat == === Formula E === Kausi Kuljettaja Talli Raportti 2014–2015 Sébastien Buemi E.dams-Renault Raportti 2015–2016 Sébastien Buemi E.dams-Renault Raportti 2017–2018 Jean-Éric Vergne Techeetah Raportti == Lähteet == == Aiheesta muualla == *Kartta ja radan historiaa Luokka:Uruguayn moottoriradat Luokka:Formula E -radat * Luokka:Punta del Este
Puerto Maderon katurata

Puerto Madero Street Circuit eli Puerto Maderon katurata on katurata Puerto Maderossa Buenos Airesissa Argentiinassa. Se valmistettiin vuodeksi 2015 Formula E -sarjan osakilpailua varten. Radalla kilpailtiin ensimmäistä kertaa 10. tammikuuta 2015. == Voittajat == === Formula E === Kausi Kuljettaja Talli Raportti 2014–2015 António Félix da Costa Amlin Aguri Raportti 2015–2016 Sam Bird DS Virgin Racing Raportti 2016–2017 Sébastien Buemi Renault e.dams Raportti == Lähteet == * Buenos Aires Circuit FIA Formula E Championship === Viitteet === == Aiheesta muualla == *Kartta ja radan historiaa Luokka:Argentiinan moottoriradat Luokka:Formula E -radat * Luokka:Buenos Airesin rakennukset ja rakennelmat
André Carrillo

André Martín Carrillo Díaz (s. 14. kesäkuuta 1991 Lima) on perulainen jalkapalloilija, joka edustaa saudiarabialaista Al-Hilalia. Oikeajalkainen Carrillo on pelipaikaltaan oikea laitahyökkääjä. Hän pelaa myös Perun jalkapallomaajoukkueessa. == Ura == === Seurajoukkueura === Carrillo edusti vuodet 2009–2011 kotimaansa suurseuraa Alianza Limaa. Vuonna 2011 Carrillo siirtyi Portugalin Primeira Ligan Sporting CP:hen. Debyytti lissabonilaisseurassa tapahtui syyskuussa 2011 Rio Ave FC:tä vastaan. Kaudella 2014–2015 Carrillo pelasi ensimmäiset pelinsä Mestareiden liigassa ollen kentällä jokaisessa Sportingin kuudesta lohkovaiheen ottelusta. Tuolla kaudella hän pelasi Primeira Ligassa 32 ottelua tehden niissä viisi maalia. === Maajoukkueura === Carrillo debytoi Perun jalkapallomaajoukkueessa vuoden 2011 Copa Américan lohkovaiheen ottelussa Chileä vastaan. Hän ratkaisi pelin Chilelle tekemällä viimeisellä minuutilla oman maalin. Carrillo ei pelannut enää tuossa turnauksessa, mutta voitti kuitenkin pronssia Perun kanssa. Nykyisin hän kuuluu maajoukkueen avainpelaajiin. Myös vuoden 2015 Copa Américasta Carrillo saavutti maajoukkueen kanssa pronssia tehden pronssiottelussa yhden maalin. == Saavutukset == Seurajoukkuetasolla * Portugalin cup: 2014–2015 * Supertaça Cândido de Oliveira: 2015 Maajoukkuetasolla * Copa América: pronssia (2011, 2015) == Lähteet == * * http://www.national-football-teams.com/player/44051/Andre_Carrillo.html Luokka:Perulaiset jalkapalloilijat Luokka:Vuonna 1991 syntyneet Luokka:Elävät henkilöt
Víctor Vázquez

Víctor Vázquez Solsona (s. 20. tammikuuta 1987 Barcelona) on espanjalainen jalkapalloilija, joka edustaa MLS:ssä pelaavaa LA Galaxyä. Oikeajalkainen Vázquez on pelipaikaltaan hyökkäävä keskikenttäpelaaja. Hän on pelannut yhden ottelun Espanjan alle 17-vuotiaiden jalkapallomaajoukkueessa. == Seurajoukkueura == Vázquez on FC Barcelonan kasvatti. Hän liittyi seuraan kymmenenvuotiaana ja pelasi vuodet 2005–2006 seuran C-joukkueessa. Vuodet 2006–2011 Vázquez pelasi tärkeässä roolissa FC Barcelona B:ssä, pelaten 118 ottelua ja tehden 12 maalia. Seuran ykkösjoukkueen paidassa Primera Divisiónissa Vázquez debytoi huhtikuussa 2008 Recreativo de Huelvaa vastaan. Tuo peli jäi Vázquezin ainoaksi peliksi Primera Divisiónissa. Kaudella 2008–2009 Vázquez voitti Barcelonan kanssa sekä Primera Divisiónin mestaruuden, että Mestareiden liigan, jossa hän debytoi joulukuussa 2008 Šah’tar Donetskia vastaan. Toisen Mestareiden liigan voittonsa Vázquez saavutti kaudella 2010–2011, jolloin hän myös teki avausmaalinsa Mestareiden liigassa Rubin Kazania vastaan joulukuussa 2010. Vuonna 2011 hän siirtyi Jupiler Pro Leagueen, Belgiaan, Club Bruggen riveihin. Vázquez on pelannut Bruggessa muun muassa Eurooppa-liigaa. Kaudella 2014–2015 hän pelasi kahdesti HJK:ta vastaan Eurooppa-liigassa Bruggen kanssa. == Lähteet == * Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1987 syntyneet Luokka:Elävät henkilöt
Yukichi Chuganji

Yukichi Chuganji (23. maaliskuuta 1889 − 28. syyskuuta 2003) oli japanilainen mies ja maailman vanhin elävä henkilö ennen kuolemaansa 114 vuoden ja 189 päivän iässä. Chuganji oli myös kaikkien aikojen vanhin aasialainen mies kunnes hänen maanmiehensä Jiroemon Kimura ohitti hänet 26. lokakuuta 2011. Hän asui Ogōrin kaupungissa Fukuokan prefektuurissa. Chuganjin kuoltua maailman vanhimmaksi eläväksi tuli japanilainen Mitoyo Kawate ja vanhimmaksi eläväksi mieheksi espanjalainen Joan Riudavets. Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1889 syntyneet Luokka:Vuonna 2003 kuolleet
Whip My Hair

”Whip My Hair” on yhdysvaltalaisen laulajan Willow Smithin kappale. Kappale julkaistiin debyyttisinglenä hänen julkaisematta jääneeltä Knees and Elbows -studioalbumilta. Kappaleen sanoittivat Janae Rockwell sekä Ronald "Jukebox" Jackson, joista jälkimmäinen myös tuotti kappaleen. Kappaleen live-esitysten yhteydessä Smith sai mediahuomiota asuistaan, joita vertailtiin Rihannaan, jolta tämä myönsi myöhemmin saaneen musiikillisia vaikutteita. Kappale vuosi sattumalta samana päivänä internetiin kuin Rihannan "Only Girl (In the World)" ja monet mediatalot, mukaan lukien Time, Billboard ja CNN kirjoittivat kappaleesta sen julkaisupäivänä. Kappaletta kehuttiin positiivisesti suhtautuneiden kriitikkojen keskuudessa lapsiystävälliseksi, maailmanlaajuiseksi ilmestykseksi, jonka yhteydessä jotkut kriitikot kutsuivat Smithiä "pikku Rihannaksi". Negatiivisen näkökulman saaneet kriitikot kokivat kappaleen hokeman "raastavaksi" sekä "aivoporan painajaiseksi". Kappaleen debytoinnin jälkeen ilmoitettiin virallisesti siitä, että Smith on allekirjoittanut sopimuksen Jay-Z:n ja Rock Nationin kanssa. Kappale sai urbaania radiosoittoa 21. syyskuuta 2010. Se julkaistiin digitaalisesti ladattavana 26. lokakuuta 2010. Ennen singlen lähetystä radioon ja virallista julkaisua kappale saavutti merkittäviä listasijoituksia Rap Songs ja Hot R&B;/Hip-Hop Songs -listalla. Myöhemmin se saavutti Billboard Hot 100 -listan 11. sijan sekä pääsi Yhdysvaltain R&B-listan; viiden parhaan joukkoon. Kappale saavutti sijoituksia kahdenkymmenen parhaan joukosta muutamilla kansainvälisillä markkinoilla, kuten Isossa-Britanniassa, jossa se debytoi listan toisella sijalla päästen myös UK R&B; Chartin kärkeen. Kappaleen musiikkivideolla Smith nähdään elävöittämässä koulua kuin siveltimellä. Kappaleen virallisella remix-versiolla esiintyy brittiläisräppäri Tinie Tempah, ja se julkaistiin 3. tammikuuta 2011. Epävirallinen remix-versio, joka sisältää Nicki Minajin säkeen, tuli nähtäväksi internetissä vuonna 2010. Vierailijan sanoitukset on otettu Pearl Futuren vuonna 2009 julkaistusta kappaleesta "Lookin' at Me". ==Lähteet== Luokka:Vuoden 2010 kappaleet Luokka:Yhdysvaltalaiset musiikkikappaleet Luokka:Dance-pop-kappaleet
Who Let the Dogs Out?

Who Let the Dogs Out? on kappale, jonka on alun perin sanoittanut ja tuottanut Anslem Douglas (nimellä ”Doggie”) Trinidad and Tobago Carnivalin vuoden 1998 kautta varten. Tähän kiinnitti huomiota Steven Greenberg, joka tuotti sen yhtyeen kanssa, joka sai nimekseen Baha Men. Baha Men teki cover-version kappaleesta ja liitti sen osaksi Rugrats in Paris: The Movie -elokuvaa ja sen soundtrack-levyä. Sen jälkeen kappale julkaistiin vuonna 2000 singlenä, ja siitä tuli yhtyeen ensimmäinen menestynyt kappale Yhdysvalloissa ja Britanniassa. Kappale oli Yhdysvalloissa Billboard Hot 100 -listan sijalla 40. ja Britanniassa Britannian singlelistan toisella sijalla. Se oli Britanniassa vuoden 2000 neljänneksi myydyin kappale ja siitä tuli yksi niistä parhaiten myyneistä singleistä, jotka eivät ole saavuttaneet listan kärkisijaa. Kappale menestyi myös Australiassa, jossa se nousi listan ykköseksi. Kappale voitti Grammyn vuoden 2001 Grammy-palkintogaalassa sarjassa ”Paras dance-levytys”. ==Lähteet== Luokka:Vuoden 2000 kappaleet